# ANSSI!

### Wikipedia

ANSSI! oli Radiomafian 1990-luvun alussa lähettämä radio-ohjelma. Sitä juonsi Paska-yhtyeen johtohahmo Ari Peltonen. Ohjelma oli puhelintoivekonserttityyppinen - erityisen persoonalliseksi ohjelman teki toimittaja "Anssin" juontotyyli, joka poikkesi tavanomaisesta äänenkäytöllään (usein huutamista). Anssin rooli yhdistettiin Ari Peltosen persoonaan niin kiinteästi, että toimittajaa on myöhemminkin usein erheellisesti kutsuttu Anssi Peltoseksi.

Ohjelmassa oli eri osioita, joihin kuuluivat esimerkiksi arvoitus, empatiaosasto, viikon vihattu biisi, kuuntelijan lähettämä kirje ja kielikoulu (jossa puhuttiin ilman vokaaleita). Lisäksi ohjelmassa oli erilaisia Ari Peltosen tekemiä mainoksia, jotka joko mainostivat itse ohjelmaa tai sitten olivat parodioita muista mainoksista. Empatiaosastossa ihmiset kertoivat ongelmistaan, ja Anssi ilkkui heitä sen jälkeen.

Ohjelma hyllytettiin ensin väliaikaisesti ja myöhemmin lopullisesti Radiomafialta. Ensimmäisen hyllytyksen syynä oli, että ohjelmaan oli soittanut 12-vuotias tyttö, joka oli kysynyt juontajalta, että mitä tämä tekisi hänelle, jolloin juontaja oli maininnut muiden asioiden ohella suuseksistä.

2000-luvulla Ari Peltonen on juontanut Radio Helsingillä samankaltaisia elementtejä sisältävää Paskalista-ohjelmaa.

Haettu osoitteesta http://fi.wikipedia.org../../../a/n/s/ANSSI%21_51ff.html

Luokka: Radio-ohjelmat

##### Views

- Artikkeli
- Keskustelu
- Nykyinen versio

##### Etsi